b'\n_START_ARTICLE_\n\xc5\xbdilavcova kapela, Vadarci\n_START_PARAGRAPH_\n\xc5\xbdilavcova kapela je majhna privatna kapela na hribu pri\xc2\xa0\xc2\xbb\xc5\xbdilavcovi\xc2\xab\xc2\xa0doma\xc4\x8diji v Vadarcih (ob\xc4\x8dina Puconci).\n_START_SECTION_\nOpis\n_START_PARAGRAPH_\nNastanek te kapele sega v leto 1905, ko so najprej postavili zidan zvonik in vanj namestili zvon. Tako so leta 1924 va\xc5\xa1\xc4\x8dani spet kupili nov zvon. Za za\xc5\xa1\xc4\x8dito zvonarja pred de\xc5\xbejem in neurjem so leta 1970 prizidali zvoniku majhen prizidek, v katerega so namestili ostanek oltarja iz \xc5\xbeupnijske cerkve na Perto\xc4\x8di. Po \xc5\xa1estinpetdesetih letih je zvon po\xc4\x8dil in va\xc5\xa1\xc4\x8dani so spet namestili novega, ki sta ga 26. oktobra 1980 blagoslovila evangeli\xc4\x8danski duhovnik Jo\xc5\xa1ar Ludvik iz Bodonec in katoli\xc5\xa1ki duhovnik Recek \xc5\xa0tefan iz Grada. Zvon vsak dan vabi k molitvi angelovega \xc4\x8de\xc5\xa1\xc4\x8denja ter spremlja rajne na zadnji poti. Na veliko soboto je ob tej kapelici blagoslov velikono\xc4\x8dnih jedil._NEWLINE_V mesecu juliju je navadno pri tej kapeli sveta ma\xc5\xa1a in takrat je po navadi v vasi malo pro\xc5\xa1\xc4\x8denje.'